|  |
| --- |
| RASEINIAI LINIJA |
| RASEINIŲ RAJONO SAVIVALDYBĖS ADMINISTRACIJOS DIREKTORIUS |
| ĮSAKYMAS |
| **DĖL TERITORIJŲ PLANAVIMO DOKUMENTO KOREGAVIMO, FINANSAVIMO, PLANAVIMO TIKSLŲ IR DARBŲ PROGRAMOS PATVIRTINIMO** |
| Nr.  Raseiniai |

Vadovaudamasis Lietuvos Respublikos vietos savivaldos įstatymo 34 straipsnio 6 dalies 5 punktu, Lietuvos Respublikos teritorijų planavimo įstatymo 2 straipsnio 34 punktu, 6 straipsnio 2 ir 3 dalimis, 28 straipsnio 1 ir 2 dalimis, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr.D1-8 „Dėl kompleksinio teritorijų planavimo dokumentų rengimo taisyklių patvirtinimo“, 245, 249, 312, 316, 317, 318, 319 punktais, Raseinių miesto teritorijos bendrojo plano keitimu, patvirtintu Raseinių rajono savivaldybės tarybos 2024 m. gruodžio 18 d. sprendimu Nr.TS-389 „Dėl Raseinių miesto teritorijos bendrojo plano keitimo patvirtinimo“, Raseinių miesto centrinės dalies detaliuoju planu, patvirtintu Raseinių rajono savivaldybės administracijos direktorius 2013 m. liepos 29 d. įsakymu Nr.(5.3)A1-592 „Dėl detaliojo plano patvirtinimo“, ir atsižvelgdamas į Raseinių rajono savivaldybės administracijos direktoriaus 2025 m. kovo 12 d. įsakymą Nr.A1-135 „Dėl teritorijų planavimo proceso iniciavimo“:

1. L e i d ž i u rengti Raseinių miesto centrinės dalies detaliojo plano, patvirtinto Raseinių rajono savivaldybės administracijos direktoriaus 2013 m. liepos 29 d. įsakymu Nr.(5.3)A1-592 „Dėl detaliojo plano patvirtinimo“ koregavimą, žemės sklypuose Raseinių r. sav., Raseinių m., Šaltinio g. 26 ir Šaltinio g. 28.

2. N u s t a t a u detaliojo plano koregavimo tikslus:

2.1. pakeisti žemės sklypų naudojimo būdus iš vienbučių ir dvibučių gyvenamųjų pastatų teritorijos į komercinės paskirties objektų teritorijos ir visuomeninės paskirties teritorijos žemės naudojimo būdus;

2.2. nustatyti teritorijos tvarkymo ir naudojimo reglamentus, vadovaujantis Raseinių miesto bendrojo plano sprendiniais.

3. T v i r t i n u Raseinių miesto centrinės dalies detaliojo plano, patvirtinto Raseinių rajono savivaldybės administracijos direktoriaus 2013 m. liepos 29 d. įsakymu Nr.(5.3)A1-592 „Dėl detaliojo plano patvirtinimo“ koregavimo, žemės sklypuose Raseinių r. sav., Raseinių m., Šaltinio g. 26 ir Šaltinio g. 28, planavimo darbų programą (pridedama).

4. N u s t a t a u:

4.1. kad šio įsakymo 1 punkte nurodyto detaliojo plano koregavimą finansuoja Planavimo iniciatorius;

4.2. prieš pradedant rengti detaliojo plano koregavimo projektą, gauti planavimo sąlygas iš Aplinkos apsaugos agentūros, Nacionalinio visuomenės sveikatos centro prie Sveikatos apsaugos ministerijos, Priešgaisrinės apsaugos ir gelbėjimo departamento prie Vidaus reikalų ministerijos ir iš inžinerinius tinklus, esančius planuojamoje teritorijoje, administruojančių įmonių ir, jeigu reikia, iš kitų Kompleksinio teritorijų planavimo dokumentų rengimo taisyklėse nurodytų institucijų (pagal Lietuvos Respublikos aplinkos ministro patvirtintą Teritorijų planavimo sąlygų išdavimo tvarkos aprašą);

4.3. Architektūros ir teritorijų planavimo skyriaus vedėjui užtikrinti šio įsakymo viešinimą Teritorijų planavimo įstatymo 31 straipsnio 4 dalyje nustatyta tvarka;

4.4. šis įsakymas Lietuvos Respublikos administracinių bylų teisenos įstatymo nustatyta tvarka per vieną mėnesį nuo paskelbimo ar įteikimo suinteresuotai šaliai dienos gali būti skundžiamas Regionų administracinio teismo Šiaulių rūmams (Dvaro  g. 80, LT-76298 Šiauliai).

Administracijos direktorius Kęstutis Užemeckas